‹‹የዓድዋ ድል መዘከሪያ ሃውልት በአዲስ አበባ ይቆማል፡፡›› -ኢንጅነር ታከለ ኡማ
በአዲስ አበባ ሌላ የአድዋ ድል መዘከሪያ ሀውልት ሊቆም እንደሆነ  የአስተዳድሩ ምክትል ከንቲባ ኢንጅነር ታከለ ኡማ ገለፁ፡፡ ምክትል ከንቲባው ይህንን ያሉት ዛሬ ለ123ኛ ጊዜ በዳግማዊ ሚኒሊክ አደባባይ
እየተከበረ ያለውን የአድዋ ድል በአል አከባበር በማስመልከት በአዲስ አበባ ምኒሊክ አደባባይ ባደረጉት ንግግር ላይ ነው፡፡ድል ከነፃነት በላይ ነው ያሉት ምክትል ከንቲባው የድል መንፈስ የሰው ልጅ ከማሸነፍ
በፊት ቀድሞ የሚያሸንፍበት መሳርያ መሆኑን ጠቅሰዋል፡፡ምክትል ከንቲባው አክለውም የአድዋ ድል በአል አያቶቻችን እና እናት አባቶቻችን
ፅናትን በመታጠቅ አሁን ያለችዋን ኢትዮጵያን ከጠላት መንጋጋ በመቀማት እንዳስቀሩልንና በመስዋዕትነት የተገኘች ሀገር ላይ እንዳለን
ተናግረዋል፡፡እንደ ኢንጂነር ታከለ ገለፃ  አሁን ያለው ትውልድ ከአሉባልታ ወሬ ይልቅ የአገር ግንባታን ማስቀደም አለበት
ያሉ ሲሆን መንግስታት ቢያልፉም አገርና ትውልድ ግን ይቀጥላልም ብለዋል፡፡ምክትል ከንቲባው በመጪው አመት 124ተኛውን የአድዋ ድል መዘከሪያ በአል ሲከበር
የመታሰቢያ ሀውልቱ ቆሞ ይሆናል የሚል እምነትን እንደሰነቁም ተናግረዋል፡፡ በዳግማዊት ግርማ ፎቶ፡- በገባቦ ገብሬ 